2.3 Oppstartsansvarlig

Beskrivelse av rollen [Oppstartsansvarlig](https://www.fotball.no/Utdanning-og-kompetanse/NFF-Kvalitetsklubb/Niva1/Organisasjon/#panel-pageId26988)

**Generelt om rollen og ansvar ved oppstart**

* Vi må være aktiv i å få «rett» type trenere på plass til nye kull. Da vil det være mer en kombinasjon mellom å finne de klubben mener er best egnet og at folk kan melde seg frivillig. Trenergruppen er avgjørende for hvor god aktivitet årskullet får.
  + - * + Kartlegging om potensielle foreldre som kan være trenere kan gjøres ved å samtale med årskullet over.
        + Det er viktig å finne trenere som har kapasitet til å bli utdannet. Vi foreslår at denne prosessen begynner i februar og at oppstart for kullet er første eller andre uke etter påskeferien (kick off med barnefotballdag for 5 åringer)
        + De er viktig å få med foreldre både til jenter og gutter!
* Oppstartsansvarlig/trenerutvikler barnefotball skal lede de 3-4 første treningene (slik som i dag), og i dette være aktive overfor de som skal overta treneransvaret på hvordan og hvorfor ting gjøres som de gjør.
* Oppstartsansvarlig/trenerutvikler må kjapt ha et møte med trenergruppen der man legger et løp for innføring og utdanning av dem som trenere.
* Trenerkontakt mellom fjorårets kull er viktig fordi her er overføringen stor, og erfaringen fra fjorårskullet ganske fersk. «Hva fungerte ikke? Hva fungerte?»
* Vi skal være aktive overfor foreldre om hvordan klubben drives. Her gås det gjennom spilleregeler, retningslinjer for det aktuelle kullet og foreldrevett regler. Her fastsettes også trenergruppens rolle og ansvar. Her trengs det tydelighet (se eget avsnitt under).

**Integrering av nye trenere i trenermiljøet i klubben**

* Kvaliteten til den gitte trenergruppen er avgjørende.
* En avgjørende faktor for nye trenere er at de føler tilhørighet, eierskap og at de er en del av noe større, ikke bare er overlatt til seg selv og sin egen lille aktivitet.
* Det skal jobbes med å utvikle en kultur mellom trenerne fra 5-12 år. Det bør jobbes for samhold, overføring av erfaring, gjensidig læring og eierskap i denne gruppen.
* Nye trenere må integreres her og settes i kontakt med og bli kjent med andre trenere.
* I beskrivelsen av hva trenerutvikler skal gjøre beskrives et årshjul.
  + - * + Det bør også jobbes for å integrere de gitte årskullenes egne trenermøter i dette, slik at det ikke bli for mange møter
        + Disse samlingene bør være interaktive for å gjøre integrering av nye trenere lettere og det gjøre det lettere å sette en kultur (ungå at «gammel ukultur» blir værene).
        + Bør ha en tydelig sosial del i tillegg til det faglige.

**Kompetanse**

* I tillegg til trenere skal det også utnevnes en foreldrekontakt.
* Trenerutvikler barnefotball har ansvaret for opplæring/oppfølging av foreldrene som blir med som trenere, lagledere og foreldrekontakt, og sette dem inn i de oppgaver og plikter som følger dette vervet.
* Oppgaver knyttet til trenere, lagledere og foreldrekontaker er beskrevet i Bryne FKs Håndbok pkt. 3.2.1 og 3.2.2.
* Vi som klubb vil at alle som jobber med denne aldersgruppen skal ta barnefotballkveld og delkurs 1, viser til mer detaljer i Klubbhåndboken.
* Foreldrekontakt skal fungere som et bindeledd mellom foreldrene og trenerne, og bistå og avlaste trenerne i enkelte oppgaver rundt laget. Se BFK Håndbok pkt. 3.2.3.
* Det skal avholdes foreldremøte i løpet av høsten. For 5 åringene er det trenerutvikler som er ansvarlig for å kalle inn foreldre og avholde dette møtet, gjerne i sammen med eventuelle trenere dersom dette allerede er kommet på plass. Trenerutvikler eller øvrig representant fra klubben bør være representert ved foreldremøte for alle aldersbestemte lag.

**Foreldremøte:**

* Foreldremøte på høsten er et viktig informasjonsmøte hvor det er viktig at alle barna er representert ved en voksen.
* Særlig for 5 og 6 åringene er dette også en arena for rekruttering av nye spillere, og kan med fordel kalles for et informasjonsmøte. Dersom disse foreldremøtene skal fungere som et ledd i rekrutteringen, må man vidt ut og invitere, og ikke begrense invitasjon til foresatte av spillere som allerede er tilknyttet klubben. Oppslag i barnehage, skole og SFO.
* Invitasjon til foreldremøte til de barna som er på laget bør både være skriftlig og muntlig, som e-post til foresatte samt skriv som deles ut til barna på trening. Informasjon direkte til foreldrene enten i forkant eller etterkant av trening, hvor en legger vekt på at det er viktig at foreldre møter.
* Foreldremøte bør også være en arena for rekruttering av foreldre, hvor en informerer om de ulike verv en ønsker å ha i et lag, og hvor de som vil får anledning til å bistå laget i den grad som måtte passe. Jo flere jo bedre!
* Viktig at det legges vekt på at møtet skal være hyggelig og inkluderende. Det skal avholdes i ryddige lokaler, og det bør serveres noe å drikke samt litt å bite i. En hyggelig måte å starte møtet på er at trenerutvikler eller trenerne står i døren og ønsker foreldrene velkomne.
* Informasjon som bør inngå i foreldremøte:
  + Utgangspunktet må være at ingen vet noen ting. Ikke ta noe for gitt, men forklar alt grundig.
  + Klubbens struktur – og gjerne litt historikk.
  + Hvordan klubben/avdelingen er organisert
  + Bane – eid eller leid.
  + Sentrale prinsipper for barneidretten
  + Hvordan laget er organisert – hvem er trener og hvorfor.
  + Foreldredeltakelse som forutsetning for laget – ikke noe som kan velges bort.
  + Fokuser på det positive og vær detaljert tydelig på hva som venter fra første stund. Eksempelvis: to timers kioskdugnad under knotte turnering i september, rydding av tribuner etter to A-kamp pr. sesong, maskotter under innmarsj til A-kamp, en fellesdugnad der hele klubben er involvert (f.eks. kongeparktreffet for Russen) og salg av loddbok i forbindelse med julebasaren som klubben arrangerer i desember
  + NB: 5 åringene og foresatte er ikke pålagt de samme dugnadsoppgaver som 6-12 åringene. De betaler medlemskontigent og selger loddbok i forbindelse med juelebasar
  + Det er viktig å forklare hva pengene brukes til, og blant annet vise til at årskontingenten ville vært mye høyere dersom foreldrene ikke bidro med litt dugnad